Teljesen meg voltunk elégedve a fogadtatással is, a szállással is. Mivel este 23 óra után érkeztünk, a házigazdánk taxit intézett nekünk, és a kulcsot is a gépkocsivezetőtől kaptuk meg. Egy üveg bor, narancsok és három, különböző sütemény várt bennünket a lakásban, ami jól eső figyelmesség volt Angeles részéről.
Eljövetelünkkor még megkértük Angelest, hogy a bőröndjeinket otthagyhassuk 12 óra után is, mert a repülőnk csak 17 óra után indult, amit ő nagyon kedvesen teljesített is.
Egyetlen kifogásunk az illatosítók ellen szólt, mert nagyon erős illatuk volt, és az asztmánknak nem igazán tett jót, ezért ezeket összeszedtük és elcsomagoltuk, és ezután egy napba telt, míg a szellőztetéseknek köszönhetően elviselhető lett a lakás levegője.
Mindent összevetve nagyon jól éreztük magunkat Angelesnél, csak ajánlani tudom mindenkinek!